*НЧ „ИВАН ВАЗОВ-1931”*

гр. Пловдив, кв. Коматево, ул. „Коматевско шосе” №139, тел. 032/69 17 58; 0877 082 668;

**ОТЧЕТ**

**ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2023 ГОДИНА**

Пловдив

2024 г.

Основна цел на читалище „Иван Вазов – 1931” е да създава, опазва и разпространява духовните ценности, да развива творческите способности и да задоволява културните потребности и интереси на населението, като организира и подпомага културни прояви.

Основните направления и дейности на читалището са:

* Библиотечна дейност;
* Школи по изкуства;
* Културни прояви;
* Работа по проекти;
* Работа с хора с увреждания, етнически малцинства, работа с различни възрастови групи, развитие на доброволчеството.

**Материално-техническа база на читалището и стопанисване:**

- Наличие на собствена, или предоставена за безвъзмездно ползване, сграда на читалището;

- Обща площ - кв.м: 473 кв.м.;

- Наличие на читалня;

- Наличие на фондохранилище;

- Наличие на помещения за читалищна дейност, извън библиотеките;

- Наличие на технически средства и интернет;

- Придобита нова техника през предходната година (компютър, мишка и клавиетура);

**За изминалата година е проведено само едно -**

**Общо отчетно събрание на 16.03.2023 г.**

**№ 942 / 18.03.2020 г.**

**П Р О Т О К О Л**

**ОТ**

**ОБЩО ОТЧЕТНО СЪБРАНИЕ НА**

**НАРОДНО ЧИТАЛИЩЕ „ИВАН ВАЗОВ-1931”**

**ГРАД ПЛОВДИВ**

Днес, 16.03.2023 г. от 16:30 часа в НЧ „Иван Вазов-1931”, кв. Коматево се проведе Общо отчетно събрание на НЧ „Иван Вазов-1931”, гр. Пловдив, свикано от Настоятелството, на основание чл. 21 от Устава на НЧ „Иван Вазов-1931”.

Председателят на НЧ „Иван Вазов-1931” обяви, че общият брой на действителните членове по списък е 260 дееспособни физически лица.

 Председателят на събранието предложи Дневен ред, утвърден от читалищното настоятелство и предаден на всеки един от членовете на Читалището срещу подпис, да бъде гласуван:

1. Отчет на Настоятелството за изминалия период;
2. Финансов отчет за изминалия период
3. Приемане на допълнения към основни насоки в дейността на Читалището
4. Приемане бюджета на Читалището;
5. Разни.

**Събранието реши да бъде приет дневния ред:**

**Гласували: „За” 135; „Против” - 0 ; „Въздържали се” – 0**

1. **БИБЛИОТЕЧНА ДЕЙНОСТ**

През изминалата година кандидатствахме по проект за книги към Министерството на културата, от който спечелихме финансова подкрепа на стойност 5099,00 лв. за 321 бр. заглавия. Книгите от спечеления проект са обработени през 2023 г.

Благодарение на дарители библиотечния фонд се обогати с нови 77 бр. заглавия на стойност 870,34 лв. Също така нови книги бяха закупени със средства отпуснати от читалищното настоятелство на стойност 855,24 лв., библиотеката се обогати с 54 нови заглавия, които току-що бяха излезли на пазара.

Направи се пренареждане на книгите, което улесни онагледяването на фонда и по-лесното намиране на новите книги за читателите. Този процес също ще продължи и през настоящата година. Ще се прави по-лесен достъпа и онагледяването за читателите, и намирането на търсената книга от него.

Още от 2020 г. е започната ретроконверсия, която ще продължи и през настоящата година, а успоредно с това се извършва и пресигниране на книгите съобразно новата УДК.

На основание останалите книги от инвентаризацията, които са физически остарели - отделени и не са отчислени от инвентарната книга се наложи голям брой книги да бъдат отчислени. Това отчисляване на физически остарели книги, ще продължи и през настоящата година. За това през 2023 г. – няма отчислени заглавия.

Общата численост на библиотечния фонд за 2023 г. е 18,174 бр.

**II. ШКОЛИ ПО ИЗКУСТВАТА**

1. **Музикални школи:**
* Школа по народно пеене
* Школа по пиано
1. **Школи по народни танци:**
* Школа по народни танци „Тропковци” за деца 4-6 г.
* Школа по народни танци „Оп – троп” за възрастни
1. **Курс по йога**
2. **Кръжок по изобразително изкуство**
3. **Ателие за изработка на мартеници**
4. **Ателие за изработка на хартиени цветя**
5. **Дамски клуб “Везба” - шевица и дантела “Кене”.**

**КУЛТУРЕН КАЛЕНДАР ЗА 2023 г.**

|  |  |  |  |
| --- | --- | --- | --- |
| **МЕСЕЦ** | **№** | **МЕРОПРИЯТИЕ** | **КАК** |
|  **ЯНУАРИ** | 06.01. | 175 години от рождението на Христо Ботев | Витрина и среща с ученици |
| 13.01. | 160 г. от рождението на Алеко Константинов,145 г. от рождението на Пейо Яворов | Витрина и Презентация пред ученици |
| 21.01. | Бабинден / Ден на родилната помощ | Посещение на Пенсионерски клуб кв. Коматево |
| **ФЕВРУАРИ** | 02.02. | Петльовден  | Възстановка на историята с ученици |
| 07.02. | 123 г. от смъртта на Капитан Петко Войвода | Беседа с ученици |
| 14.02. | Честване на деня на виното – Трифон Зарезан  | На чаша вино и стихове за любовта |
| 18.02. | 150 г. от обесването на Васил Левски | Презентация |
| 23.02. | 200 г. от рождението на Найден Геров  | Витрина |
| 26.02. | Сирни Заговезни | Традиционен карнавал – „Кукерски игри” |
| **МАРТ** | 01.03 | Баба Марта идва | Работилница за изработка на мартенички  |
| 03.03. | Национален празник | Витрина и Презентация  |
| 08.03. | Отбелязване на Международния ден на жената | Поредица от събития в чест на „жената” |
| 21.03 | Ден на поезията | Среща с поет |
| 22.03 | Първа пролет | Работилница за изработка на цветя |
|  | 02.04. | Международен ден на детската книга | Срещи и четения с деца от детската градина |
|  | 16.04. | Великден | Кулинарен базар |
| **АПРИЛ** | 22.04. | Ден на Земята  | Конкурс за детска рисунка  |
| 23.04. | Световен ден на книгата и авторското право | Среща с писател |
| 29.04 | 130 г. от рождението на Елисавета Багряна | Витрина и литературно четене |
| **МАЙ** | 06.05 | Ден на храбростта/ Гергьовден | Витрина |
| 09.05. | Ден на Европа/ Ден на победата | Отбелязване на празника |
| 11.05 | Честване на светите братя Кирил и Методий/ Ден на библиотекаря | Библиотекар за един ден |
| 18.05 | Посещение на проект "Театър на сенките - Среща на изкуствата", с организатор - Сдружение "АртеВизия" | Представление |
| 24.05 | Ден на българската просвета и култура и на славянската писменост | 92 г. НЧ”Иван Вазов – 1931” – цикъл от мероприятия |
| 29.05. | За първи път в библиотеката | Срещи с първите класове от местното училище |
| **ЮНИ** | 01.06. | Международен ден на детето | Забавления за децата,Викторини, концерт, куклен театър, цирк |
| 02.06. | Ден на Ботев и загиналите за Национално освобождение на България | Витрина |
| 10.06. – 20.06. | Пловдив чете | Цикъл от мероприятия |
| 13.06. | 120 г. от рождението на Филип Кутев  | Концерт на музикалните школи |
| 22.06. | Ден на българския фолклор | „Фолклорна вечер”  |
| 24.06. | Еньовден | Назад към корените – презентация  |
|  **ЮЛИ** | 01.07. – 30.07. | Лятна читалня  | Четения, занимания с деца от 1 до 4 клас |
| 08.07. | Св. Прокопий | Празник на кв. Коматево и местния православен храм „Св. Вмчк Прокопий” |
| 09.07. | Годишнина от рождението на Иван Вазов – патрон на читалището | Отбелязване на празника |
| 30.07. | 205 г. от рождението на Емили Бронте | Литературна беседа |
| **АВГУСТ** | 17.08. | 135 години от рождението на Дора Габе  | Витрина |
|  | 01.09. | 125 г. от рождението на Димитър Талев | Беседа |
|  | 01.09 - 06.09 | Фестивал “ Двама са малко - трима са много” & TheatAir | Представления:“Тигърчето спас” 20:00ч.“Не пипай ръцете ми” 21:00ч. |
| **СЕПТЕМВРИ** | 06.09. | 135 години от провъзгласяване на Съединението на Княжество България и Източна Румелия | Презентация  |
| 09.09. | 195 г. от рождението на Лев Толстой и Йоаким Пройчев140 г. от рождението на Преподобна Стойна | Витрина, беседа, четене |
| 15.09. | „Училищно звънче” | Участие в тържеството, по случай откриването на учебната година в местното ОУ „Захари Стоянов” |
| 22.09. | 115 г. Независимост на България | Презентация |
| **ОКТОМВРИ** | 01.10. | Международен ден на възрастните хора, музиката, поезията | Участие в концерта на Общински Читалищен съюз |
| 04.10. | 120 г. от рождението на Джон Атанасов | Беседа с ученици от 7 клас |
| 05.10. | Международен ден на учителя | Отбелязване на празника |
| 18.10. | Ден на художниците | Конкурс за детска рисунка „Златна есен” |
|  | 23.10 -24.10 | Мобилен творчески фестивал“Инкубатор” | Творчески базар;Работилничка за деца;Занаяти;Музика и демонстрации;  |
| **НОЕМВРИ** | 01.11. | Ден на народните будители | Викторина с ученици, Ден на отворените врати |
| 16.11. | 40 г. от смъртта на Дора Габе | Витрина |
| 17.11 | Включване в световен ден на четенето | Четене с ученици и желаещи |
| 21.11. | Ден на християнското семейство | Беседа с ученици  |
| 22.11. | 110 г. от рождението на Асен Босев | Презентация  |
| 24.11. | 197 г. от рождението на Карло Колоди 140 г. от първото издание на „Приключенията на Пинокио” | Посещение на детската градина |
|  | 27.11 | “Държавен куклен театър Сливен” | Представление:“ Прасето, което искаше да стане принцеса” 16:00 ч. |
| **ДЕКЕМВРИ** | 02.12. | 100 г. от рождението на Мария Калас | Витрина |
| 04.12. – 15.12.  | Коледна работилничка за деца  | Изработка на картички и играчки с 1ви клас от училище ОУ “ Захари Стоянов” |
| 18.12. | Коледен базар | Благотворителен базар  |
| 20.12. | Коледен концерт | Коледен концерт на музикалните и танцови школи0т 18:00 - 20:00 ч. |

04.01.2024 г. Изготвил: ……………………

Гр. Пловдив Христина Тодорова / Секретар /

 **гр. Пловдив, кв. Коматево, ул. “Коматевско шосе“№139**

**e-mail: chitcomatevo@abv.bg; 032/691 758; 0877 082 668;**

**ПРОГРАМА ЗА ДЕЙНОСТТА НА**

**НЧ „ИВАН ВАЗОВ – 1931“**

**ЗА 2024 г.**

Пловдив

Октомври 2023 г.

**ПРОГРАМА НА ДЕЙНОСТТА НА**

**НЧ „ИВАН ВАЗОВ – 1931“**

**за 2024 г.**

Основната дейност на Народно читалище „Иван Вазов – 1931“ е да съдейства за развитието на културния живот и да приобщава гражданите на квартал Коматево към постиженията на науката, културата и изкуството. Да работи за запазване на обичаите и традициите на българския народ и утвърждаване на националното самосъзнание. Да организира и излъчва представители в инициативи като фестивали, събори, тържества и други на местно и регионално ниво. И през 2024 г. НЧ „Иван Вазов – 1931“ ще продължи да изпълнява своите основни дейности съгласно Устава и Закона за народните читалища (ЗНЧ), по основните направления чрез заложени цели и конкретни задачи.

1. ОСНОВНИ ЦЕЛИ
* Да опазва културно – историческото наследство и националните традиции;
* Развитие и утвърждаване на духовните и културните ценности на гражданското общество;
* Да спомага изграждането на ценностна система у децата и младежите;
* Да поддържа и обогатява материалната си база;
* Да разработва и реализира инициативи/проекти за общностно/местно развитие и финансиране на читалищната дейност;
* Да работи за осигуряване на по-добра, по-съвременна и по-висококачествена образователна, културна, социална и информационна среда на населението;
* Подпомагане на традиционната читалищна дейност и търсене на нови съвременни форми за тяхното развитие и предаване;
* Да разшири съдържателния и социалния обхват на читалищната дейност за привличане на по-широк кръг население;
* Да развива ползотворното сътрудничество между читалищата на територията на община Пловдив, региона и страната;
* Да поддържа активно партньорство с общинска администрация и НПО, както и с културните институции и бизнеса за взаимна полза.
1. БИБЛИОТЕЧНА ДЕЙНОСТ

 Читалищната библиотека е съвременен обществен информационен център. Тя осигурява достъп до знание и информация и е общодостъпна за всички членове на обществото. Библиотечната дейност е една от основните функции на читалището и основната й цел е да събира, обработва, съхранява и осигурява библиотечни и информационни услуги за населението. Основните задачи са насочени към:

1. Поддържане и обогатяване на Библиотечния фонд – чрез участие в проекти и програми, спонсорство и дарения да се набавя нова литература, съобразена с читателския интерес;
2. Подобряване ефективността на библиотечния фонд чрез дейности, свързани с правилното му прочистване от физически остаряла и неактуална литература.
3. Да продължи активно работата по започналата ретроконверсия на фонда на библиотеката, т.е. въвеждането на библиографски записи на всички налични книги в ел.модул «книги» от библ.софтуер на фирма « РСТМ».

 4. Подобряване работата с читателите, увеличаване на посещенията чрез дейности по:

* привличане на потребители от активна работна възраст, както и на ученици от горните класове;
* Подобряване на работата с деца от различни възрасти – от детската градина, през началните и горни класове. В тази връзка да се прилагат нови идеи и форми, които биха били привлекателни за тези възрастови групи ;
* подновяване дейността на Литературния клуб . Да се привлекат млади хора с изявен интерес към литературата и към писане на литературни творби – поезия и проза.
* Да започне работа по набиране на материали за издаване на 2-ра книжка „Литературен алманах” – 2022 съдържащ творби на коматевски автори и продължение на изданието от 2017 год.
1. КУЛТУРНО – ПРОСВЕТНА РАБОТА

През 2024г. развитието на читалищната дейност ще продължи в:

* Осъществяване на културния календар на читалището, който неразделна част от тази програма;
* Повишаване на художественото и жанрово разнообразие на културните мероприятия;
* Участия в културни мероприятия на общината;
* Участия в културни мероприятия на Общински Читалищен съюз гр. Пловдив;
* Честване на национални и официални празници, отбелязване на юбилей и годишнини. Честване на Иван Вазов, Национален празник – 3 март, Деня на българската просвета и култура – 24 май, 1 юни – Деня на детето, 2 юни – Ден на Ботев и загиналите за Национално освобождение, Съединението на България – 6 септември, Първи учебен ден – 15 септември, Ден на народните будители – 1 ноември и др.;
* Провеждане на мероприятия, свързани със съхраняването, развитието и популяризирането на местни традиции и обичаи (Сирни заговезни, Лазаровден, Еньовден и Светии Прокопий). Работа по опазване и обогатяване на съществуващата етнографска сбирка.
* Дейности с образователна и познавателна насоченост; извънкласни четения; среща с български автори, цикъл от мероприятия, свързани със седмицата на детската книга, лятна читалня и др.;
* Инициативи с младежи и ученици: отбелязване на Международния ден на здравето, Деня на Земята, Ден на Европа, Ден на грамотността, Световен ден на туризма, Ден на възрастните хора и музиката;
* Обособяване на кътове и витрини, посветени на литературни и исторически личности.
1. КЛУБОВЕ. ШКОЛИ. ЛЮБИТЕЛСКО ТВОРЧЕСТО

Продължаваме дейността на самодейните състави, групи и индивидуални изпълнители: школа за народни танци за деца „Тропковци“ (на възраст от 4г. до 7г.), школа по народни танци за деца „Троп- троп“ (над 7г.), школа по народни танци за възрастни „Оп- троп“, школа по народно пеене и солфеж, школа по изобразително изкуство за деца, школа по пиано и школа по йога. Работим по създаването и на клубове по интереси: Театрална трупа и фотография, както и възобновяване на дейността на школите по каба гайда, китара, кавал и зумба, така и по заниманията за най-малките, на възраст до 3г.

Участие на читалищните състави в общински, регионални, национални и други прояви. Работа по:

* Повишаване на художествено – творческите постижения на любителските състави и индивидуални изпълнители, чрез привличане на ръководители – специалисти;
* Активно участие на любителските състави и индивидуални изпълнители в културно – масови събития на квартала.
* Създаване на нови съвременни форми на любителското творчество, отговарящи на интересите на младото поколение и осигуряване на условие за тяхното развитие.
* Пресъздаване на празници и обичаи от Културния календар.
1. ФИНАНСОВО – СТОПАНСКА ДЕЙНОСТ

 В съответствие с ЗНЧ, читалищата набират средства от различни приходоизточници – членски внос, културно – просветна дейност, наеми, дарения, спонсорство и др. Основен източник на средства си остава държавната и общинската субсидия.

 Материално – техническата база на Читалището включва сграден фонд, оборудване и обзавеждане на Библиотеката, салон, зали и други помещения. Чрез участие в различни донорски програми и финансиране от общинския бюджет, ще се търсят начини за подобряване на материалната база и създаване на оптимални условия за работа и занимания по интереси в Читалището. Основни задачи, по които ще се работи, са свързани със създаването на по-добри условия за работа на служителите, потребителите и самодейците. Ще се работи за подобряване финансовото състояние на читалището чрез:

* Осъществяване на контакти с лица и фирми за по-активно участие на любителските състави и индивидуални изпълнители в местни и национални програми, конкурси и фестивали;
* Членски внос;
* Проекти и програми;
* Дарение и спонсорство;
* Наем за ползване на помещения в сградата.
1. ОРГАНИЗАЦИОННА ДЕЙНОСТ

 Читалището организира своята дейност, като спазва основните принципи в Закона на народните читалища. Читалището поддържа своята членска маса и се ръководи от своя върховен орган.

 НЧ „Иван Вазов – 1931“ осъществява своята дейност в пряко сътрудничество с останалите читалища, с Община Пловдив, с образователни и културни институции, неправителствени организации и сдружения, работа по проекти и кандидатстване по различни програми. Активност по отношение привличане на нови членове. Читалището ще съдейства за участието на служителите и работниците в семинари и други обучителни форми. По-добра организация на работа и оптимално ползване на материално – техническата база.

**КУЛТУРЕН КАЛЕНДАР ЗА 2024 г.**

|  |  |  |  |
| --- | --- | --- | --- |
| **МЕСЕЦ** | **ДЕН** | **МЕРОПРИЯТИЕ** | **КАК** |
| **ЯНУАРИ** | 02.01. | 101 години от рождението на Блага Димитрова | Тема на литературен клуб |
| 02.01. | 145 години от създаването на Народна библиотека „Иван Вазов“ - Пловдив | Отбелязване на празника в НЧ „Иван Вазов – 1931“ |
| 21.01. | Бабинден /Ден на родилната помощ | Посещение на пенсионерски клуб, кв. Коматево |
|  | 31.01 | 170 години от рождението на Стефан Стамболов | Беседа с ученици |
| **ФЕВРУАРИ** | 02.02. | Петльовден | Възстановка на историята с ученици |
| 07.02. | 124 години от смъртта на Капитан Петко Войвода | Беседа с ученици |
| 14.02 | Честване на деня на виното – Трифон Зарезан | На чаша вино и стихове за любовта |
|  | 18.02 –19.02 | 151 години от обесването на Васил Левски | Презентация |
|  | 23.02 | 201 години от рождението на Найден Геров  | Витрина |
| **МАРТ** | 01.03 | Баба Марта  | Работилница за изработка на мартенички |
| 03.03. | Национален празник | Витрина и Презентация  |
| 08.03. | Международен ден на жената | Поредица от събития в чест на „жената“ |
| 17.03. | Сирни Заговезни | Традиционен карнавал – „Кукерски игри“, кв. Коматево |
| 21.03. | Ден на поезията | Среща с поет |
| 22.03. | Първа пролет | Работилница за изработка на хартиени цветя |
|  | 02.04. | Международен ден на детската книга | Срещи и четене с деца от детската градина - ДГ „Ралица“ |
|  **АПРИЛ**  | 22.04. | Ден на Земята  | Конкурс за детска рисунка |
| 23.04 | Световен ден на книгата и авторското право | Среща с писател |
|  | 29.04. | 131 години от рождението на Елисавета Багряна | Витрина и литературно четене |
|  | 05.05. | Великден | Кулинарен базар |
| **МАЙ** | 06.05. | Ден на храбростта / Гергьовден | Витрина |
| 09.05. | Ден на Европа /Ден на победата | Отбелязване на празника |
| 24.05. | Ден на българската просвета и култура и на славянската писменост | 93 години НЧ „Иван Вазов – 1931“ – цикъл от мероприятия |
|  | 29.05. | За първи път в библиотеката | Срещи с първите класове от местното училище ОУ „Захари Стоянов“ |
| **ЮНИ** | 01.06. | Международен ден на детето | Забавления за децата: Викторини, концерт, куклен театър, цирк |
| 02.06. | Ден на Ботев и загиналите за Национално освобождение на България | Витрина |
| 09.06-16.06. | Пловдив чете | Цикъл от мероприятия |
| 12.06. | 120 години от рождението на Атанас Далчев | Витрина |
| 24.06.. | Еньовден | Назад към корените – презентация |
|  | 25.06. | 115 от рождението на Димитър Димов | Витрина |
|  | 01.07.-30.07. | Лятна читалня | Четене и занимания с деца от 1ви до 4ти клас |
|  | 08.07. | Свети Прокопий | Празник на кв. Коматево и местния православен храм „Св. Вмчк Прокопий“ |
| **ЮЛИ** | 09.07. | Годишнина от рождението на Иван Вазов – патрон на читалището | Отбелязване на празника |
| 17.07. | 55 години от рождението на Мария Лалева | Литературна беседа |
| 18.07 | 187 години от рождението на Васил Левски | Витрина и Презентация  |
| **АВГУСТ** | 19.08. | Световен ден на фотографията | Детска фотография на„Табла“ |
| 21.08. | 122 г. от рождението на Ангел Каралийчев | Четене и презентация пред ученици от 2 клас |
| **СЕПТЕМВРИ** | 06.09. | 136 години от провъзгласяване на Съединението на Княжество България и Източна Румелия | Презентация  |
| 16.09. | „Училищно звънче” | Участие в тържеството по откриване на учебната година в ОУ „Захари Стоянов” |
| 22.09. | 116 години Независимост на България | Презентация |
|  | 01.10. | Международен ден на възрастните хора, музиката и поезията | Посещение с деца в Дом за възрастни хора „Хармония” в Коматево |
|  | 01.10. | 190 Години от рождението на Любен Каравелов | Витрина |
| **ОКТОМВРИ** | 18.10. | Международен ден на художниците | Конкурс за детска рисунка „Златна есен“ |
|  | 24.10. | 95 години от рождението на Йордан Радичков | Витрина |
|  | 30.10. | 140 години от рождението на Павел Орешков | Беседа |
| **НОЕМВРИ** | 01.11. | Ден на народните будители | Викторина с ученици, Ден на отворените врати |
| 21.11. | Ден на християнското семейство | Беседа с ученици, върху християнските ценности |
| **ДЕКЕМВРИ** | 9.12.-23.12. | Коледни събития | * Запалване на коледни светлини в кв. Коматево и Читалището;
* Благотворителен базар; работилница
* Коледен концерт на музикалните и танцови школи
 |

1. ЗАКЛЮЧЕНИЕ

Настоящата едногодишна програма за развитие на Читалището е вариант и процес във времето, един от начините, който ще се търси в бъдеще, за да стимулира развитието на общността.

*Забележка: Програмата е отворена за допълнения. Тя визира най-общите положения, залегнали в плановете за работа през предстоящата година.*

12.10.2023г. Председател НЧ:

Гр. Пловдив */Атанас Д. Тенев/*